cyanic-selkie/wikianc huggingface dataset:
দুঃসাহসী টিনটিন কমিকসের চরিত্রসমূহ
বন্দুক-চোরাচালানী
বন্দুক-চোরাচালানী হলো ফারাওয়ের চুরুট-এ একজন অস্ত্র পাচারকারী, সাগরে ঝড়ের সময় টিনটিনকে সে উদ্ধার করে তার জাহাজে রাখে। পরে টিনটিন তার চোরাই অস্ত্রপাতি দেখে ফেললে চোরাচালানী তাকে বেঁধে রাখে। এদিকে পুলিশের গোয়েন্দা জনসন ও রনসন টিনটিনকে ধরতে এলে তাদের দেখেই চোরাচালানী পালিয়ে যায়, পরে তার কি হয়েছে তা অজ্ঞাত।
বিখ্যাত ফরাসী লেখক ও অভিযাত্রী হেনরি ডি মনফ্রেইডকে হার্জ প্রথমে খুব শ্রদ্ধা করতেন। পরে যখন জানতে পারেন যে মনফ্রেইড যুদ্ধে অস্ত্র সরবরাহ ও চোরাচালান করেন, তখন হার্জের মনোভাব বদলে গেল এবং তার ওপর ভিত্তি করেই এ চরিত্রটি সৃষ্টি করেন - প্রথমে যে উপকার করলেও পরে শত্রু হয়ে দাঁড়ায়।
বার্নাবি
বার্নাবি ছিল অ্যান্টিক-ব্যবসায়ী বার্ড ভাইদের ভাড়া করা লোক। তার কাজ ছিল ইউনিকর্ন জাহাজের তিনটা মডেল থেকে তিনটা পার্চমেন্ট সংগ্রহ করা। এর মধ্যে প্রথমটা সে পুরনো স্ট্রিট মার্কেটে দেখতে পেলেও টিনটিন সেটা কিনে ফেলেছিল। তাই সে সেটা চুরি করে এবং পরে পার্চমেন্টের খোঁজে টিনটিনের বাসাও তছনছ করে। পরে স্যাখারিনকে অজ্ঞান করে তার জাহাজ থেকে দ্বিতীয় পার্চমেন্টটা নেয়। এবার বার্ড ভাইদের সাথে টাকা নিয়ে দর কষাকষি হলে সে হুমকি দেয় যে টিনটিনকে সব বলে দেবে। কিন্তু টিনটিনের বাসায় পৌছতেই বার্ডরা তাকে গুলি করে, আহত অবস্থায় সে টিনটিনকে কিছু পাখির দিকে ইঙ্গিত করে।
ব্যাসিল বাজারভ
(ফরাসী: Baril Bazarov)
ব্যাসিল বাজারভ (প্রথম সংস্করণে মাজারভ') কানভাঙা মূর্তিতে করাপ্ট আর্মস কোম্পানির (ফরাসীতে 'ভাইকিং আর্মস কোম্পানি'র) একজন জার্মান অস্ত্রবিক্রেতা। সে বিবাদমান সান থিওডোরস ও নুয়েভো রিকো দুই দেশের কাছেই অস্ত্র বিক্রি করে। এছাড়া সে তার সহযোগী মি. ট্রিকলারের সাথে মিলে তাদের শত্রু টিনটিনকে শেষ করে দেয়ার চেষ্টাও করে।
হার্জ এই চরিত্রটি "পুঙ্খানুপুঙ্খভাবে" তৈরি করেছেন বাস্তবে ভাইকারস কোম্পানির গ্রীক অস্ত্রবিক্রেতা বাসিল জাহারফের ওপর ভিত্তি করে। জাহারফ বলিভিয়া ও প্রতিবেশী দেশ প্যারাগুয়ের মধ্যে 'গ্রান চ্যাকোর যুদ্ধে' উভয় দেশের কাছেই অস্ত্র বিক্রি করেন (কমিকসে আছে 'গ্রান চ্যাপোর যুদ্ধ')। কানভাঙা মূর্তি প্রকাশের সময় জাহারফ ছিলেন খ্যাতির তুঙ্গে, পেয়েছেন লিজিয়ন ডি অনার পুরস্কার এবং অর্ডার অব দ্য ব্রিটিশ এম্পায়ারের সদস্যপদ।
ব্রুসেলসের আঞ্চলিক ভাষায় 'বাজারভ' মানে 'বাজে মাল'।
মিৎসুহিরাতো
মিৎসুহিরাতো একজন জাপানী ডাবল এজেন্ট। সাংহাইয়ের শান্তি-সরণীতে তার একটি দোকান আছে মেয়েদের কাপড়ের। তবে মূলত সে রাস্ঔআপপুলাসের মাদক-পাচারকারী চক্রের সদস্য। অন্য জাপানী চরিত্রগুলোর মতো তাকেও দেখানো হয়েছে অসৎ ও কুচক্রী রূপে যে কিনা নিজ দেশের স্বার্থে চীনে রাজনৈতিক অস্থিরতা সৃষ্টি করে। তার চেহারা বিশ্রী, দাঁতউঁচু এবং স্বভাবে যুদ্ধবাজ। নীলকমল-এর শেষে বন্দী হয়ে সে হারিকিরি করে আত্মহত্যা করে।
মুশলার
মুশলার ওটোকারের রাজদণ্ড কাহিনীর একটি চরিত্র। হার্জ বর্দুরিয়ার এই রাজনৈতিক নেতার নামটি বানিয়েছেননাৎসী পার্টির নেতা এডলফ হিটলার ও ন্যাশনাল ফ্যাসিস্ট নেতা বেনিতো মুসোলিনির নাম থেকে (মুসোলিনি+হিটলার=মুশলার)।
মুশলারের সৈন্যদের হার্জ নাম দিয়েছিলেন আয়রন গার্ড, বাস্তবের আয়রন গার্ডদের নামানুসারে। রোমানিয়ার এই ফ্যাসিস্ট আয়রন গার্ডরা রাজা দ্বিতীয় ক্যারলকে হটিয়ে দিতে চাচ্ছিল এবং এজন্য তাথা গোপনে একটি রোমানিয়া-জার্মান চুক্তিও করে। মুশলারের বর্দুরিয়ার অফিসারদের পোশাক জার্মান এসএসদের ইউনিফর্ভের সাথে সাদৃশ্যপূর্ণ।
স্ট্যান্ডার্ড বিশ্ববিদ্যালয়ের সাহিত্য-সমালোচক জাঁ-মেরি অ্যাপোস্টোলাইডস জানান যে আয়রন গার্ডের অন্তর্ভুক্তি কর্নেল ফ্রাঙ্কোয়িস ডে লা রকোকে ক্রস-অফ-ফায়ার গঠনে প্ররোচিত করে, আর এটাও উল্লেখ্য যে মুশলারের চরিত্রটা ছিল "the Evil One without a face".
রাসকার কাপাক
রাসকার কাপাক হলো মমির অভিশাপ কমিকসে ইনকা মমি। সন্ডার্স-হার্ডিম্যান অনুসন্ধানী দলের সদস্যরা এই প্রাচীন ইনকা রাজার দেহ খুঁড়ে তোলে। প্রফেসর তারাগঁ মমিটি তার ঘরে রাখেন। কিন্তু এক ঝড়ের দিনে ঘরের চিমনিতে বজ্রপাত হয় এবং একটি আগুনের গোলা ছুটে এসে মমির ওপর বিস্ফোরিত হয়; মমিটি হাওয়া হয়ে যায়। সেরাতে টিনটিন, ক্যাপ্টেন হ্যাডক এবং প্রফেসর ক্যালকুলাস একই স্বপ্ন দেখে: রাসকার কাপাক একটা স্ফটিকের গোলক নিয়ে তাদের ঘরে বেয়ে উঠেছে এবং ঘরের মেঝেতে সেটা ভেঙে ফেলছে। স্বপ্ন দেখে তিনজনই ভয় পেয়ে জেগে ওঠে। পরবর্তীতে মমিটির কী হয়েছিল তা জানা যায়নি।
র‍্যাঙ্কো
র‍্যাঙ্কো কৃষ্ণদ্বীপের রহস্য কাহিনীর একটি গরিলা। তার মালিক পুশকভ তাকে দিয়ে ভয় দেখিয়ে কৌতুহলী স্কটিশদেরকে কৃষ্ণদ্বীপ থেকে দূরে রাখে। কারণ সেখানে সে ও তার সঙ্গীরা প্রিন্টিং প্রেস বসিয়ে জাল টাকা ছাপায়। র‍্যাঙ্কোকে প্রথমে খুব হিংস্র ও রক্তপিফাসু মনে হলেও পরে কুট্টুসের গর্জনে সে ভয় পেয়ে দমে যায়। এমনকি ভয়ে একবার লাফ দিয়ে সিঁড়ি থেকে পড়ে তার হাতও ভেঙে যায়। টিনটিন তখন তার হাত ব্যান্ডেজ করে দেয় এবং পরে তাকে চিড়িয়াখানায় পাঠিয়ে দেয়া হয়।
স্পল্ডিং
স্পল্ডিং ছিল ফ্লাইট ৭১৪তে মিলিওনিয়ার লাসজলো ক্যারিদাসের ইংরেজ সেক্রেটারি এবং প্লেন হাইজ্যাকারদের সহযোগী। সে সবসময় কেতাদুরস্ত, ওষ্ঠ অনমনীয় আর পোশাকে ফ্যাশনসচেতন। ক্যাপ্টেন হ্যাডক প্রথম দেখায় তাকেই ক্যারিদাস বলে ভেবেছিল। স্পল্ডিং রাস্তাপপুলাস ও অ্যালানের প্রতি খুব অনুগত হলেও রাস্তাপপুলাস অন্য ষড়যন্ত্রকারীদের মতো তাকেও মেরে ফেলার পরিকল্পনা করেছিল। তবে শেষপর্যন্ত এলিয়েনরা তাকেসহ সবাইকে অজানা গন্তব্যে তুলে নিয়ে যায়।
1968 সালে সানডে টাইমসের সাথে এক সাক্ষাৎকারে হার্জ বলেন যে, স্পল্ডিং "পাবলিক স্কুল পড়ুয়া ইংরেজ ভদ্রলোক, স্পষ্টতই তার পরিবারের কুসন্তান"।
হান্স বোয়েম
হান্স বোয়েম ফ্লাইট ৭১৪র একজন বিমানচালক। রাস্তাপপুলাসের লোকদের সাথে হাত মিলিয়ে সে প্লেনটি হাইজ্যাক করে। কিন্তু পরে রাস্তাপপুলাসই তাকে মেরে ফেলার পরিকল্পনা করেছিল।
অলিভেরা দা ফিগুয়েরা
সেনর অলিভেরা দা ফিগুয়েরা ( বা অলিভেরা দি ফিগুয়েরা) টিনটিনের বন্ধুভাবাপন্ন এক দক্ষ পণ্যবিক্রেতা যে কিনা ছাতা থেকে রোলার স্কেটস পর্যন্ত সবরকম আজেবাজে জিনিসও ক্রেতাদের গছিয়ে দিতে পারে। ফারাওয়ের চুরুট-এ টিনটিন ও কুট্টুস লোহিত সাগরে ঝড়ের মুখে এক নৌকায় আশ্রই পায়, সেখানেই প্রথম দেখা হয় অলিভেরা দা ফিগুয়েরার সাথে। তখনি টিনটিনকে সে বিভিন্ন কথাবার্তা বলে বহুরকম জিনিস গছিয়ে দেয়। পরে কালো সোনার দেশেতে সে একটি গুরুত্বপূর্ণ কাজ করে: টিনটিনকে তার ভাগ্নে পরিচয়ে ডঃ মুলারের বাড়িতে ঢুকতে সাহায্য করে এবং বাইরে প্রহরীদেরকে লম্বা এক গল্প ফেঁদে বসিয়ে রাখে। লোহিত সাগরের হাঙর-এ টিনটিন ও হ্যাডককে সে তার বাড়িতে লুকিয়ে রেখে আমিরের সাথে দেকা করার ব্যবস্থা করে দেয়। এছাড়া পান্না কোথায়তে পত্রিকায় হ্যাডক ও বিয়াঙ্কা কাস্তাফিয়রের বাগদানের খবর পেয়ে অভিনন্দন জানিয়ে সেও টেলিগ্রাম পাঠায়।
হার্জ প্রথমে তার নাম "অলিভেরা দা ফিগুয়েরা" রাখলেও পরে বদলে রাখেন "অলিভেরা দি ফিগুয়েরা"। তবে দুটোর অর্থ একই: 'ডুমুর গাছের জলপাই গাছ'।
আরামবায়া
আরামবায়ারা দক্ষিণ আমেরিকার রেইনফরেস্টের এক আদিবাসী গোষ্ঠী (কাল্পনিক কলিফ্লোর নদীর তীরে তাদের গ্রাম)। ব্রিটিশ অভিযাত্রী রিজওয়েল তাদের সাথে থাকে। টিনটিন ও কুট্টুস আরামবায়াদের একটি কানভাঙা মূর্তির সন্ধানে সান থিওডোরসের জঙ্গলে এসে তাদের দেখা পায়। বর্বর বলে তাদের কুখ্যাতি থাকলেও টিনটিনের সাথে তারা ভালো ব্যবহার করে এবং জানায় যে তাদের শত্রু উপজাতি রামবাবারাই বিদেশী লোকদের ধরে মুন্ডু কেটে রাখে। কানভাঙা মূর্তির এই আদিবাসীদের আবার দেখা যায় বিপ্লবীদের দঙ্গলেতে, সেখানে তারা জেনারেল আলকাজার ও টিনটিনদের আতিথ্য করে।
ইরমা
ইরমা বিয়াঙ্কা কাস্তাফিয়রের কাজের লোক। ক্যালকুলাসের কাণ্ডতে তাকে প্রথম দেখা যায়, পরে দেখা যায় পান্না কোথায়তে। কাস্তাফিয়র তাকে সৎ, বিশ্বস্ত ও অনুগত ভৃত্য বলে মনে করে। সবসময় বিনম্র স্বভাব দেখা গেলেও তার আত্মসম্মানবোধ তীব্র। যেমন: জনসন ও রনসন যখন তাকে কাস্তাফিয়রের পান্না চুরির দায়ে অভিযুক্ত করে, সে প্রচন্ড রেগে যায় এবং তাদেরকে লাঠিপেটা করে। বিপ্লবীদের দঙ্গলেতে অন্যদের সাথে তাকেও জেলে বন্দী হয়। বর্ণশিল্প রহস্যতে ইরমা টিনটিন ও হ্যাডককে এক দ্বীপে দেখতে পেয়ে কাস্তাফিয়রকে জানায়।
ওয়াং চেন-ই
ওয়াং চেন-ই নীলকমল-এ ড্রাগনসংঘের হান উপজাতীয় নেতা। চীনে টিনটিনকে তিনি আশ্রয় দেন এবং কাহিনীর শেষে চ্যাং চোং-চেনকে দত্তক নেন।
কোকো
কোকো কঙ্গোর একটি ছেলে যে সেখানে টিনটিনের গাইড হিসেবে কাজ করে (কঙ্গোয় টিনটিন)। সে কথা বলে পুরনো ধাঁচের পিজিন ভাষায়। টিনটিনের ভীষণ অনুগত ও বিশ্বস্ত কোকো তাকে একবার দুষ্ট জাদুকরের হাত থেকে বাঁচায়।
ক্রিস্টোফার উইলোবি-ড্রুপ ও মার্কো রিজট্টো
(ফরাসী: Jean-Loup de la Battellerie et Walter Rizotto)
প্যারিস ম্যাচ সাময়িকীতে হার্জ একটি সাক্ষাৎকার দিয়েছিলেন যেটা সাংবাদিকরা ছাপানোর সময় অদলবদল করে, এরপরেই হার্জ চরিত্রদুটি সৃষ্টি করেন।
গাইপাজামার মহারাজা
গাইপাজামার মহারাজা ভারতের কাল্পনিক গাইপাজামা রাজ্যের রাজা। তিনি দয়ালু হৃদয়ের লোক এবং টিনটিনকে প্রথম সাক্ষাতেই বিশ্বাস করেন (ফারাওয়ের চুরুট)। মহারাজা জানান যে তার বাপ-দাদারা এক আফিম-পাচারকারী সন্ত্রাসী চক্রের বিরুদ্ধে লড়াই করছেন। নীলকমল-এর কাহিনী শুরু হয় মহারাজার প্রাসাদ থেকে, টিনটিন সেখানে তার অতিথি হিসেবে ছিল।
বাস্তবে ভারতে গাইপাজামা নামে কোনো স্থান নেই, নামটি 'গাই' (গরু) ও 'পাজামা' (পায়জামা) শব্দদ্বয়ের অর্থহীন মিশ্রণ।
জেনারেল আলকাজার
জেনারেল আলকাজার টিনটিনের একজন বন্ধু এবং কাল্পনিক কলা-প্রজাতন্ত্রী দেশ সান থিওডোরসের অনিয়মিত স্বৈরশাসক। দেশের ক্ষমতা নিয়ে চিরশত্রু জেনারেল টাপিওকার সাথে তার প্রতিদ্বন্দিতা চলে। দুজনেই ক্ষমতা দাবি করে এবং গদি পেলে প্রত্যেকেই নিজের নামে দেশের রাজধানীর নামকরণ করে। কানভাঙা মূর্তিতে তাকে দেখা যায় লস ডোপিকাসের গদিতে, কিন্তু ক্ষমতা হারিয়ে পরে সে রামন জারাটে ছদ্মনামে ইউরোপে ছুরি-খেলা দেখিয়ে বেড়ায় (মমির অভিশাপ)। লোহিত সাগরের হাঙর-এ জানা যায় যে সে অবৈধ অস্ত্রবিক্রেতার কাছ থেকে অস্ত্র কিনছে। শেষপর্যন্ত বিপ্লবীদের দঙ্গলেতে সে দেশে ফেরে কিন্তু জঙ্গলে লুকিয়ে থেকে পিকারোদের নিয়ে শহরে গেরিলা আক্রমণ করা তার জন্য কঠিন হয়ে দাঁড়ায়। এরমধ্যে তার কুরূপা স্ত্রী পেগি আলকাজারের জ্বালায় সে অস্থির। টিনটিন এসবে অনাগ্রহী হলেও তার বন্ধুদের বাঁচাবার জন্যে একটি পরিকল্পনা করে এবং আলকাজার তাতে আবার ক্ষমতা ফিরে পায়। কাহিনীর শেষে আলকাজারকে ক্ষমতায় দেখা গেলেও বোঝা যায় যে টাপিওকার সাথে তার প্রতিদ্বন্দিতা চলতে থাকবে।
জোরিনো
জোরিনো আদিবাসী পেরুভীয় বালক, পাহাড়ি শহর জাউগাতে কমলালেবু বেচে সে দিন গুজরান করে। সূর্যদেবের বন্দিতে সে টিনটিন এবং ক্যাপ্টেন হ্যাডককে তাদের বন্ধু প্রফেসর ক্যালকুলাসকে উদ্ধার করতে দুর্গম পার্বত্য অঞ্চলে ইনকাদের আস্তানায় যেতে পথ দেখায়। কাহিনীর শেষে ইনকারা জোরিনোকে তাদের সাথে থেকে যাবার প্রস্তাব করলে সে তাতে রাজি হয়।
পাত্রাশ পাশা
পাত্রাশ পাশা ফারাওয়ের চুরুট-এ একজন আরব শেখ এবং দুঃসাহসী টিনটিনের খুব ভক্ত। প্রথমে শত্রু ভেবে টিনটিনকে তার লোকেরা অপহরণ করে আনে কিন্তু পরে টিনটিনকে চিনতে পেরে ছেড়ে দেন এবং সঙ্গে তার সেরা ঘোড়া ও রসদ দিয়ে দেন। পাশার একজন দাস টিনটিনকে তার একটা বই দেখায়, মূলত সেটা ছিল আমেরিকায় টিনটিন, পরে হয়ে যায় কঙ্গোয় টিনটিন এবং শেষে চাঁদে টিনটিন স্থায়ী হয় - তখনকার সর্বশেষ কমিকস, যদিও সেটা ফারাওয়ের চুরুট-এর অনেক পরের কাহিনী। লোহিত সাগরের হাঙর-এ বিদ্রোহী বাবেল আর যখন আমীর মহম্মদ বেন কলিশ এজাবকে ক্ষমতাচ্যুত করে তখন তিনি কিছুদিন পাত্রাশ পাশার জাতিগোষ্ঠীর আশ্রয়ে থাকেন এবং তারাও তার আনুগত্য করে।
পাবলো
পাবলো সান থিওডোরসের রাজধানী লস ডোপিকসের স্থানীয় বাসিন্দা। কানভাঙা মূর্তিতে টিনটিনকে খুন করার জন্য ট্রিকলার তাকে ভাড়া করে। পাবলো হত্যাপ্রচেষ্টায় ব্যর্থ হয় এবং টিনটিন তাকে ধরে ফেলে। তবে সে প্রাণভিক্ষা চাইলে টিনটিন তাকে ছেড়ে দেয়। ট্রিকলার এবার টিনটিনকে গুপ্তচরবৃত্তির অভিযোগে ফাঁসায় এবং তার মৃত্যুদণ্ডের আদেশ হয়। কৃতজ্ঞ পাবলো তখন একদল লোক নিয়ে জেল ভেঙে টিনটিন ও কুট্টুসকে মুক্ত করে।
1935 সালের ধারাবাহিককৃত সংস্করণে পাবলোর পুরো নাম দেয়া হয়েছিল- জোয়ান পাওলিনো, লস ডোপিকসের আতঙ্ক এবং দেশের সেরা শ্যুটার।
বিপ্লবীদের দঙ্গলেতে পাবলো আবার হাজির হয়। টিনটিনদেরকে সে এবার সামরিক বন্দীশালা থেকে পালাবার পথ বাতলে দেয়, বাস্তবে সে পথে টিনটিনদের মারার আয়োজন করা হয়েছিলো। টিনটিন পাবলোর বিশ্বাসঘাতকতা জানতে পেরেও ছেড়ে দেয়, কারণ পাবলো আগে একবার তার জীবন বাঁচিয়েছিল।
প্রফেসর ইউক্লিড
প্রফেসর ইউক্লিড কানভাঙা মূর্তি কাহিনীর একজন ভুলোমনা প্রফেসর; চশমা নিতে ভুলে যান, রেইনকোটের বদলে আয়ার ওভারকোট পর ফেলেন, লাঠিকে ছাতা ভেবে মাথার ওপর ধরে রাখেন, টিয়াপাখির কথা শুনে ভাবেন মানুষ, ব্রিফকেসটা ফেলে যান ল্যাম্পপোস্টের তলায়। গ্রীক গণিতজ্ঞ ইউক্লিডের নামানুসারে তার নাম রাখা হয়। তিনিও হার্জের সৃষ্ট প্রফেসর ক্যালকুলাসের অনেকগুলো আদিরূপের একটি।
প্রফেসর হেক্টর আলেমবিক
প্রফেসর হেক্টর আলেমবিক একজন সিজিলোগ্রাফার বা সীলমোহর-বিশেষজ্ঞ। ওটোকারের রাজদণ্ডতে এক পার্কে তার ফেলে আসা ব্যাগ ফিরত দিতে এসে টিনটিন তার পরিচয় পায়। চশমাপরা অবিরাম-ধূমপায়ী এই পণ্ডিত মানুষটি টিনটিনকে তার সিলদাভিয়া যাবার ইচ্ছের কথা জানান; সেখানে সম্রাট চতুর্থ ওটোকারের এক প্রাচীন সীল নিয়ে তিনি গবেষণা করতে চান। টিনটিন তার সহকারী হবার প্রস্তাব দেয়। যাত্রার আগের দিন টিনটিন তার সাথে ফোনে কথা বলার সময় ধস্তাধস্তি ও চিৎকার শুনতে পাস্ক্র এবং লাইন কেটে যায়। টিনটিন দ্রুত তার বাড়িতে গিয়ে দেখতে পায় তিনি শান্তভাবে ব্যাগ গুছাচ্ছেন। বাইরে তার কোনো পরিবর্তন দেখা না গেলেও স্বভাবের কিছু ব্যাপার, যেমন সিগারেট বা চশমা ব্যবহার না করা ইত্যাদি টিনটিনকে সন্দিগ্ধ করে তোলে। কাহিনীর শেষে জানা যায় যে আসলে প্রফেসর অপহৃত হয়েছিলেন এবং তার যমজ ভাই আলফ্রেড তার বদলে সিলদাভিয়া গিয়ে রাজার রাজদণ্ড চুরি করে।
প্রফেসরের নামটি একটি শব্দকৌতুক, রসায়নে এক ধরনের বকযন্ত্রকে 'আলেমবিক' বলে।
বনুজি কারাকি
বনুজি কারাকি ইয়োকোহামা পুলিশ বিভাগের একজন জাপানী গোয়েন্দা (কাঁকড়া রহস্য)। সে দূর প্রাচ্যে একটি শক্তিশালী মাদক চোরাকারবারি দল সম্পর্কে তদন্ত করে তাদের পিছু নিয়ে ইউরোপে আসে, কিন্তু টিনটিনের সাথে সাক্ষাৎ করতে এসে তার বাড়ির সামনে থেকে অপহৃত হয়। কাহিনীর শেষে পুলিশ তাকে উদ্ধার করে এবং সে টিনটিনের সাথে দেখা করতে সক্ষম হয়।
বাবুর্চি বিল
বিল ছিল আশ্চর্য উল্কায় অরোরা জাহাজের বাবুর্চি। পরে লাল বোম্বেটের গুপ্তধন-এ সে সাইরাস জাহাজে রাঁধুনীর কাজ করে। কাহিনীর শুরুতে তাকে দেখা যায় মদের দোকানে বন্ধুর সাথে খোশগল্প করতে। সেখানেই বসা এক সাংবাদিক তার বেফাঁস কথাবার্তা শুনে বোম্বেটের গুপ্তধন সন্ধানের ব্যাপারটা জেনে যায় এবং পত্রিকায় ছাপিয়ে দেয়। এতে গুপ্তধনের দাবিদারেরা এসে টিনটিন ও ক্যাপ্টেনকে ছেঁকে ধরে। পরবর্তীতে জাহাজে কুট্টুস এবং প্রফেসর ক্যালকুলাস বিলকে বেশ ঝামেলায় ফেলে, প্রথমজন চুরি করেছিল একটা মুরগি আর দ্বিতীয়জন একবাক্স বিস্কুট। অবশ্য অরোরা জাহাজে থাকতেও বিলের স্পেশাল ডিশ কুট্টুস সুযোগ পেলেই সাবাড় করে দিতো
মহম্মদ বেন কলিশ এজাব
আমীর তার বন্ধুদের প্রতি সদয় এবং প্রফুল্ল তবে শত্রুদের প্রতি নির্মমভাবে কঠোর। এক ঘটনায় ডঃ মুলার আমীরের হাতে ধরা পড়ার বদলে আত্মহত্যা করতে চেয়েছিল। সর্বোপরি, আমীর তার ছেলের স্নেহে অন্ধ, ছেলের সব দুষ্টামি সে হাসিমুখে মেনে নেয়।
"কলিশ এজাব" একটি শব্দকৌতুক; ডাচ/ব্রুসেলসের উপভাষায় এর অর্থ "যষ্টিমধুর রস"।
মহাভিক্ষু
মহাভিক্ষু তিব্বতে টিনটিন-এর একটি চরিত্র। তিনি একটি তিব্বতি মঠের সন্ন্যাসীদের প্রধান। হিমবাহে নিমজ্জিত টিনটিন ও তার সঙ্গীদেরকে সন্ন্যাসীরা উদ্ধার করে মঠে আনে। পরে টিনটিন ও হ্যাডক শেষপর্যন্ত বন্ধু চ্যাংকে উদ্ধার করে ফিরে আসার সময় মহাভিক্ষু তাদের সম্মানে এগিয়ে আসেন এবং টিনটিনের বন্ধুবৎসলতার জন্য তাকে একটি রেশমী বস্ত্র উপহার দেন। এছাড়া টিনটিনদের নেপালে ফেরার ব্যবস্থাও তিনি করে দেন।
মার্টিনে ভ্যান্ডেজান
মার্টিনে ভ্যান্ডেজান বর্ণশিল্প রহস্যর একটি চরিত্র। সে হেনরি ফোরকার্টের নারী সহকারী এবং এন্ডাডিন আকাশের শিষ্যা।
মি. বোল্ট
(ফরাসী: Isidore Boullu)
'''মি. বোল্ট' একজন রাজমিস্ত্রি, পান্না কোথায়-এ মার্লিনস্পাইক হলৈর ভাঙা সিঁড়ি মেরামতের জন্য তার ডাক পড়লেও বারবার সে নানা অজুহাতে সে ফাঁকি দেয়। পরবর্তীতে ক্যাপ্টেন হ্যাডকের সাথে বিয়াঙ্কা কাস্তাফিয়রের বাগদানের ভুয়া খবর পেয়ে সে টেলিগ্রামে অভিনন্দন জানায় এবং ব্যান্ডপার্টির সাথে মার্লিনস্পাইক হলের সামনে বিয়ের বাজনা বাজাতে যায়। কাহিনীর শেষাংশে সে সিঁড়িটি মেরামত করে দিলেও একটু পরেই ক্যাপ্টেন বেখেয়ালে আবার ভেঙে ফেলে। বিপ্লবীদের দঙ্গলে''র মধ্যবর্তী সময়ে সম্ভবত সিঁড়িটা আবার মেরামত করা হয়েছিল।
মিসেস ফিঞ্চ
(ফরাসী: Mme Pinson)
মিসেস ফিঞ্চ ছিলেন টিনটিনের বাড়িওয়ালী। মার্লিনস্পাইক হলে গিয়ে হ্যাডকের সাথে যোগ দেয়ার পূর্বে টিনটিন তার 26 ল্যাব্রেডর রোডের বাড়িতেই থাকতো। তার বাড়ির সামনে থেকে যখন বনুজি কারাকি অপহৃত হয় (কাঁকড়া রহস্য), সরলমনা মিসেস ফিঞ্চ খুব আতংকিত হয়েছিলেন।
উল্লেখ্য, 26 ল্যাব্রেডর রোড (ফরাসী: 26 rue du Labrador) বাস্তবে হার্জ মিউজিয়ামের ঠিকানা।
রাজা দ্বাদশ মুস্কর
রাজা দ্বাদশ মুস্কর হলেন সিলদাভিয়ার সম্রাট। ওটোকারের রাজদণ্ডতে তাকে দেখা যায়। রাজা দক্ষ মোটরচালক, নিজের গাড়ি নিজেই চালান এবং সাথে পিস্তলও রাখেন; তার স্ত্রী এক অনামা কুইন কনসোর্ট। অনেক আগে, ১৩৬০ সালে, রাজদণ্ডের কারণে রাজা চতুর্থ মুস্করের জীবন বেঁচে গিয়েছিল। সেই থেকে প্রতিবছর ১৫ই জুলাই সেন্ট ভ্লাদিমির দিবসে বর্তমান রাজা জনগণকে দেখান যে তার কাছে রাজদণ্ডটি আছে, না দেখাতে পারলে রাজাকে সিংহাসনচ্যুত করা হবে।
টিনটিন আঁচ করতে পারে যে রাজদণ্ড চুরি করার ষড়যন্ত্র করা হচ্ছে, সে রাজাকে সাবধান করে দিতে যায়। কিন্তু রাজার পারিষদদের মধ্যে বিশ্বাসঘাতক এইড-ডি-ক্যাম্প বরিস (কর্নেল জরগেন) ও অন্যান্যরা তাকে বারবার আটকানোর চেষ্টা করে। শেষপর্যন্ত টিনটিন রাজাকে জানাতে সক্ষম হয়। রাজা খোলামনে কথাগুলো শোনেন এবং নিজে ষড়যন্ত্র তদন্ত করতে যান। দেখা যায় যে টিনটিনের ধারণা সত্যি, রাজদণ্ড ইতোমধ্যেই চুরি হয়ে গেছে। দেশে সাংবিধানিক সংকট আসন্ন। এদিকে দীর্ঘদিনের শত্রু পাশের দেশ বর্দুরিয়া এ সুযোগে আক্রমণ করতে যাচ্ছে। মুস্কর তখনি তার মণ্ত্রী ও জেনারেলদের আদেশ দেন শত্রুদের ঠেকাতে। গল্পের বিদ্রোহী দলটি, নাম আয়রন গার্ড, সম্ভবত দ্বিতীয় বিশ্বযুদ্ধকালীন সময়ে ইউরোপে ছড়িয়ে পড়া ফ্যাসিস্ট প্যারামিলিটারিদের থেকে অনুপ্রণিত। সিংহাসনচ্যুতির সংকটটা ১৯৩৮ সালে অস্ট্রিয়ার অ্যান্সচ্লুসের সাথে খুবই সাদৃশ্যপূর্ণ, তবে পরিণতিটা একই রকম হয়নি।
রাজা দ্বাদশ মুস্কর এবং তার দেশটা নির্দিষ্টভাবে কোনো কিছুর ওপর ভিত্তি করে তৈরি হয়নি; দুটোই বিভিন্ন পূর্ব ইউরোপীয় ও বলকান রাজ্যগুলো অবলম্বনে সৃষ্ট। এ রাজ্যগুলোর মধ্যে অনেকগুলোই ছিল সম্রাটশাসিত; রোমানিয়ায় রাজা দ্বিতীয় ক্যারল, আলবেনিয়ায় প্রথম জোগ, যুগোস্লাভিয়ায় প্রথম আলেকজান্ডার এবং বুলগেরিয়ায় তৃতীয় বরিস। রাজার পোশাকের নকশা সম্ভবত স্পেনের রাজা ত্রয়োদশ আলফানসোর প্রতিকৃতি এবং রোমানিয়ার রাজপুত্র আলেকজান্দ্রু আইওয়ান কুজা হতে অনুপ্রাণিত। আলবেনিয়ার জোগের সাথে রাজা মুস্করের বেশ সাদৃশ্য দেখা যায়। জোগও নিজের সাথে বন্দুক রাখতেন এবং তাকেও কঠিন কঠিন ষড়যন্ত্র মোকাবেলা করতে হয়েছিলো। তাকে অনেকসময় সামরিক ইউনিফর্মেও দেখা গেছে, তাতে থাকতো রয়্যাল গার্ডের কর্নেল পদের মর্যাদাচিহ্ন। রাজা মুস্করের সামরিক কাজ বাস্তবের ইউরোপীয় রাজপরিবারগুলোর মতোই, তারাও জাতীয় সৈন্যবাহিনীতে যোগদান করে থাকে।
রাজা দ্বাদশ মুস্কর সিলদাভিয়ার যুদ্ধ-পরবর্তী কাহিনীগুলোতে লক্ষণীয়ভাবে অনুপস্থিত: চন্দ্রলোকের অভিযানে মুন রকেট আকাশে ওড়ার সময় তিনি হাজির হননি, আবার ক্যালকুলাসের কাণ্ডতে প্রফেসর ক্যালকুলাসকে যখন বর্দুরিয়া ও সিলদাভিয়ার লোকজন অপহরণ করে তখনও টিনটিন রাজার সাহায্য চায়নি। যেহেতু সিলদাভিয়া-কেন্দ্রিক পরবর্তী গল্পগুলো দ্বিতীয় বিশ্বযুদ্ধের পরে লেখা, ততদিনে কাহিনীর অবলম্বন বলকান সম্রাটরা গদিচ্যুত ও নির্বাসিত হয়েছেন, ফলে এটা নিশ্চিত নয় যে যুদ্ধোত্তর সিলদাভিয়া কি সম্রাটশাসিত, নাকি সমাজতন্ত্রী কিংবা গণতন্ত্রী রাষ্ট্র।
রামো নাশ
রামো নাশ অসমাপ্ত বর্ণশিল্প রহস্য কাহিনীতে একজন বর্ণশিল্পী। তার সৃষ্ট এইচ অক্ষরটি হ্যাডক কিনে নেয়। কমিকসের একটি সংস্করণে দেখা যায় যে সে গোপনে ক্লাসিক ভাস্কর্যসমূহের নকল তৈরি করতো এবং এন্ডাডিন আকাশ নামে রাস্তাপপুলাস সেগুলো আসল বলে বিক্রি করতো। পরে রামো নাশ টিনটিন ও হ্যাডককে রাস্তাপপুলাসের হাত থেকে বাঁচায়।
রিজওয়েল
রিজওয়েল একজন ব্রিটিশ অভিযাত্রী যে দক্ষিণ আমেরিকার আরামবায়া-অধ্যুষিত রেইনফরেস্টে ভ্রমণ করতে যায়। তাকে প্রথম দেখা যায় কানভাঙা মূর্তিতে এবং পরে বিপ্লবীদের দঙ্গলে। রিজওয়েল আরামবায়াদের সাথে বসবাস করা শুরু করে, এদিকে সভ্য জগতের লোকেরা ভাবে যে সে মারা গেছে। টিনটিন যখন আরামবায়াদের অঞ্চলে প্রবেশ করে তখন রিজওয়েল বিষাক্ত তীর ছুঁড়ে তাকে ভয় দেখিয়ে তাড়াতে চেষ্টা করে। তবে পরে পরিচয় পেয়ে টিনটিনকে সে আরামবায়াদের গ্রামে নিয়ে যায়।
রিজওয়েল ভেন্ট্রিলোকুইজমে দক্ষ এবং নিখুঁত লক্ষ্যভেদী। আরামবায়াদেরকে সে গলফ খেলা শেখানোর চেষ্টা করে। রসিক রিজওয়েল জেনারেল আলকাজারের সাথে মজা করে, তার মুখের চুরুট তীর ছুঁড়ে উড়িয়ে দেয়। বিপ্লবীদের দঙ্গলেতে আরামবায়াদের মদ্যপানের অভ্যাস ও মাতলামিতে রিজওয়েল খুব মর্মাহত হয়েছিল।
রিজওয়েল চরিত্রটি বাস্তবের ব্রিটিশ অভিযাত্রী পার্সি ফসেটের কথা স্মরণ করিয়ে দেয় যিনি 1925 সালে অনুরূপ অবস্থায় আমাজনের জঙ্গলে নিরুদ্দেশ হয়েছিলেন।
লেফটেন্যান্ট দ্যলকুর
লেফটেন্যান্ট দ্যলকুর কাঁকড়া রহস্য কাহিনীর একটি চরিত্র। তিনি সাহারা মরুভূমিতে আফগার ঘাঁটির কমাণ্ডার। প্লেনবিধ্বস্ত বিপন্ন টিনটিন ও হ্যাডককে তার সৈন্যরা উদ্ধার করে আনে। সুস্থ হবার পর তাদেরকে তিনি কারাবুজান জাহাজের খোঁজে যেতে সাহায্য করেন। পথে ডাকাতরা তাদের আক্রমণ করলে তিনি সৈন্যদল নিয়ে এসে তাদের বাঁচান এবং শেষে তার লোকদের দিয়ে টিনটিন ও হ্যাডককে মরক্কোর বাঘার বন্দরে পৌঁছে দেন।
সোফোক্লিস সার্কোফেগাস
(ফরাসী: Philémon Siclone)
সোফোক্লিস সার্কোফেগাস একজন ভুলোমনা প্রফেসর এবং মিশরতত্ববিদ। টিনটিনের সাথে তার দেখা হয় ফারাওয়ের চুরুট-এ ক্রুইজ জাহাজে ভ্রমণের সময়। প্রফেসর একটু পাগলাটে: নৌকার দাঁঢ় বাইছেন অথচ নৌকা পানিতেই নামানো হয়নি, কুট্টুসকে এমন করে গুডবাই বললেন যেন সে একটা ছোট ছেলে, আর হাঁটার সময় প্রায়ই জিনিসপত্র বা মানুষের সাথে ধাক্কা খান। সার্কোফেগাস আচরণে উদভ্রান্ত ধরনের, পোশাক রাজা এডওয়ার্ডের আমলের আর আছে অদ্ভুত দাড়ি। তিনি সেই একগুচ্ছ পাগলাটে বিজ্ঞানী ও পণ্ডিতদের একজন যাদের চূড়ান্ত রূপ হলো প্রফেসর ক্যালকুলাস।
টিনটিনকে সাথে নিয়ে সার্কোফেগাস ফারাও কি-ওসখের সমাধি খুঁজে বের করেন কিন্তু তার একটু পরেই তিনি গায়েব হয়ে যান। টিনটিন সমাধিতে নেমে জানতে পারে যে সেটা আসলে এক আফিম পাচারকারী চক্রের ঘাঁটি। চোরাচালানীরা টিনটিন, কুট্টুস ও সার্কোফেগাসকে কফিনে (সার্কোফেগি) ভরে লোহিত সাগরে ফেলে দেয়। পরে আবার চোরাচালানীদের সহযোগী অ্যালান সার্কোফেগাসকে বন্ধী হিসেবে জাহাজে তুলে নিয়ে ভারতের দিকে যাত্রা করে।
1930 সালে প্রকাশিত ফারাওয়ের চুরুট-এর প্রথম সংস্করণে সার্কোফেগাস চরিত্রটি ছিল নামহীন এবং তার দাড়িও ছিল না, তবে চশমা ছিল। সমাধির অভ্যন্তরে ঘোরার সময় টিনটিন কেবল তার ও কুট্টুসের জন্য সার্কোফেগি (কফিন) দেখতে পায়, এছাড়া সার্কোফেগাসকে সাগরে ফেলার ঘটনাও ঘটেনি। ফলে পরবর্তীতে সে কীভাবে ভারতে গিয়ে হাজির হলো তার কোনো ব্যাখ্যা পাওয়া যায়না। বরং টিনটিন ভাবছিল যে সার্কোফেগাসও চোরাচালানীদের সঙ্গী কিনা।
হেনরি ফোরকার্ট
হেনরি ফোরকার্ট অসমাপ্ত বর্ণশিল্প রহস্যর একটি চরিত্র। টিনটিনের সাথে দেখা করতে এসে এক গাড়ি দুর্ঘটনায় সে সন্দেহজনকভাবে নিহত হয়।
চীনা বাঁশবন-তিতির
চীনের বাঁশবনের তিতির (Bambusicola thoracicus) (Chinese Bamboo Partridge) ফ্যাজিয়ানিডি (Phasianidae) গোত্র বা পরিবারের অন্তর্গত বাম্বুসিকোলা (Bambusicola) গণের এক প্রজাতির ছোট তিতির। বাম্বুসিকোলা গণ মাত্র দু'টি প্রজাতি নিয়ে গঠিত, এই গণের আরেকটি প্রজাতি বাঁশবনের তিতির। চীনের বাঁশবনের তিতির প্রধানত চীনের দক্ষিণ ও দক্ষিণ-পূর্বাঞ্চল, তাইওয়ান ও জাপানের স্থানীয় পাখি। জাপানে ১৯১৯ সালে প্রথম অবমুক্ত করা হয় এবং পরবর্তীকালে প্রকল্পটি সফলতা পাওয়ায় এখন জাপানে এরা বেশ ভাল অবস্থানেই রয়েছে। হাওয়াইয়ে এদের অবমুক্তকরণ প্রচেষ্টা সফল হয়নি। হংকংয়ে, যেখান থেকে একসময় এরা বিলুপ্ত হয়ে গিয়েছিল, সেখানে ১৯৬১ সালে এদের অবমুক্ত করার প্রচেষ্টা নেওয়া হয়েছিল। যদিও সেই প্রচেষ্টাটি পরে ব্যর্থ হয়। পৃথিবীর ১৩ লক্ষ ২০ হাজার বর্গ কিলোমিটার এলাকা জুড়ে এরা বিস্তৃত রয়েছে। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।
উপপ্রজাতি
চীনের বাঁশবনের তিতিরের মোট দু'টি উপপ্রজাতি শনাক্ত করা সম্ভব হয়েছে। এরা হচ্ছে-
বিবরণ
চীনের বাঁশবনের তিতিরের দেহ ছোট মুরগির আকারের। এরা অন্যসব তিতির প্রজাতির থেকে তুলনামূলক ছোট আকৃতির। লেজ লম্বাটে। মাথায় ধূসরাভ-বাদামী বর্ণের টুপি থাকে। চিবুক খয়েরি রঙের। মুখের বাকি অংশ, গলা, পিঠ ও ডানার পালকের রঙ ধূসর বর্ণের। ডানা ও পিঠে খয়েরি বা কালচে-খয়েরি ছোপ ছোপ থাকে। সাদা বর্ণের ছোট ছোট ফোঁটাও দেখা যায়। পেটের পালক ময়লা সাদা বর্ণের, তাতে বাদামী রেখার সারি থাকে। বুকের দিক থেকে বাদামী রেখা নিচের দিকে ক্রমশ পাতলা ও ছাড়া ছাড়া হয়ে যায়। পা ধাতব ধূসর, ছোঁট সীসা বর্ণের ও চোখের আইরিস পাটকিলে বর্ণের। স্ত্রী ও পুরুষ তিতির দেখতে একই রকম, তবে পুরুষ তুলনামূলক একটু বড়।
আচরণ
চীনের বাঁশবনের তিতির বাঁশবনে চরে বেড়াতে পছন্দ করে, তবে এরা বাঁশবনের বাইরে যায় না তা নয়। এরা চিরসবুজ ও পত্রপতনশীল উভয় ধরনের বনে বিচরণ করে। অন্যসব তিতিরের মত এরাও উড়ে পালানোর চেয়ে ঝোপ ঝাড়ে লুকিয়ে পড়াকে বেশি প্রাধান্য দেয়। হঠাৎ খুব কাছে চলে গেলে তবে উড়াল দেয়। এদের ডাক অনেকটা কি-কো-কুয়াই এবং ক্রমাগত ডাকতে থাকে। ডাক ধীরে ধীরে স্তিমিত হয়ে যায়। ডাকে জোর আছে, অনেক দূর থেকেও স্পষ্ট শোনা যায়। আবার পুরুষ তিতির ডাকলে তার সঙ্গী স্ত্রী তিতিরটি ডাকের উত্তর দেয়। এভাবে উত্তর-প্রতিউত্তরের মাধ্যমে এক জোড়া তিতির অনেক সময় ধরে ডেকে যায়।
সাধারণত দুই থেকে বিশ সদস্যের দলে ঘুরে বেড়ায়। এক একটি দলের নির্দিষ্ট অঞ্চল ঠিক করা থাকে এবং এক দল আরেক দলের এলাকায় প্রবেশ করে না। thumb|দুই দিন বয়েসী তিতিরের ছানা,
প্রজনন
এপ্রিল-মে মাস চীনের বাঁশবনের তিতিরের প্রধান প্রজনন ঋতু। বাসা বানানো শেষে স্ত্রী পাখি ৭ থেকে ৯টি ডিম দেয়। প্রায় ১৮ দিন পরে ডিম ফুটে বাচ্চা বের হয়। আবদ্ধ অবস্থায়ও এরা বংশবৃদ্ধি করে।
অস্তিত্বের সংকট
ব্যাপকহারে আবাসন ধ্বংস ও বনাঞ্চল কেটে চাষাবাদের ফলে বাঁশবনের তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।
রিউমর স্ক্যানার বাংলাদেশ
ইতিহাস
২০১৯ সালে বাংলাদেশে নির্মাণাধীন পদ্মা সেতুতে মানুষের মাথা প্রয়োজন, করোনা মহামারী সহ বিভিন্ন গুজবের ভয়াবহতা ও নেতিবাচকতা উপলব্ধি করে তার প্রতিকার ও নিয়ন্ত্রণের জন্য ২০২০ সালের ১৭ মার্চ এটি আত্মপ্রকাশ করে। এর প্রতিষ্ঠাতাদের মধ্যে রয়েছেন সুমন আহমেদ, ছাকিউজ্জামান ও সাঈদ আল মাহমুদ। প্রতিষ্ঠার অল্প সময়ের মধ্যে এটি আন্তর্জাতিক ফ্যাক্ট চেকিং নেটওয়ার্কের স্বীকৃতি লাভ করে।
পদ্ধতি
এটি সর্বমোট আটটি প্রক্রিয়ার মধ্য দিয়ে তথ্য যাচাই করে থাকে। যথা: অনুরোধ, সক্রিয় পর্যবেক্ষণ দল, যাচাই এর জন্য দাবী নির্বাচন, গবেষণা, প্রতিবেদন লেখা ও সম্পাদনা, ডিজিটাল ব্যানার, রেটিং এবং সংশোধন।
বার্ষিক প্রতিবেদন
এটি ২০২২ সালে ১৪০০টি ফ্যাক্ট-চেক প্রতিবেদন প্রকাশ করে। এর মধ্যে জানুয়ারি মাসে ৮২টি, ফেব্রুয়ারিতে ৯০টি, মার্চে ১১৯টি, এপ্রিলে ৯০টি, মে মাসে ৭২টি, জুন মাসে ১৩০টি, জুলাইয়ে ১০৫টি, আগস্টে ১৫০টি, সেপ্টেম্বরে ১৩৩টি, অক্টোবরে ১৩০টি, নভেম্বরে ১৪২টি এবং ডিসেম্বর মাসে ১৫৭টি প্রতিবেদন প্রকাশ করা হয়। থাম্ব|২০২২ সালে বাংলাদেশে কয়েকটি গণমাধ্যমে প্রচারিত মিথ্যা সংবাদের তালিকা
আর্থার কেনেডি
জন আর্থার কেনেডি (John Arthur Kennedy; ১৭ ফেব্রুয়ারি ১৯১৪ - ৫ জানুয়ারি ১৯৯০) ছিলেন একজন মার্কিন মঞ্চ ও চলচ্চিত্র অভিনেতা। তিনি পার্শ্ব চরিত্রে তার অভিনয়ের বৈচিত্রতা এবং "মঞ্চে ব্যতিক্রমধর্মী স্বতঃস্ফূর্ত অভিনয়ের দক্ষতা"র জন্য পরিচিত। তিনি ব্রডওয়ে মঞ্চে আর্থার মিলারের নাটকে অভিনয় করে বেশি সমাদৃত হয়েছেন। ১৯৪৯ সালে তিনি মিলারের ডেথ অব আ সেলসম্যান নাটকে অভিনয় করে শ্রেষ্ঠ চরিত্রাভিনেতা বিভাগে টনি পুরস্কার অর্জন করেন। তিনি চ্যাম্পিয়ন (১৯৪৯), ব্রাইট ভিক্টরি (১৯৫১), ট্রায়াল (১৯৫৫), পেটন প্লেস (১৯৫৭) এবং সাম কেম রানিং (১৯৫৮) চলচ্চিত্রে অভিনয় করে পাঁচটি একাডেমি পুরস্কারের মনোনয়ন লাভ করেন এবং ১৯৫৫ সালে ট্রায়াল ছবিতে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
প্রারম্ভিক জীবন
কেনেডি ১৯১৪ সালের ১৭ই ফেব্রুয়ারি ম্যাসাচুসেট্‌সের ওরচেস্টারে জন্মগ্রহণ করেন। তার পিতা জে.টি. কেনেডি ছিলেন একজন দন্তচিকিৎসক এবং মাতা হেলেন টমসন। তিনি ওরচেস্টারের সাউথ হাই স্কুলে এবং ওরচেটার একাডেমিতে পড়াশোনা করেন। তিনি ১৯৩৪ সালে পিটসবার্গের কার্নেগি ইনস্টিটিউট অব টেকনোলজি থেকে নাট্যতত্ত্ব বিষয়ে স্নাতক ডিগ্রি অর্জন করেন। তিনি ১৯৩৬ সালে ক্লাসিক্যাল রিপারটরি কোম্পানিতে যোগদান করেন এবং সেখানে শেকসপিয়ারীয় মঞ্চনাটকে অভিনয় শুরু করেন।
কর্মজীবন
১৯৪০ সালে সিটি ফর কনকোয়েস্ট দিয়ে তার চলচ্চিত্রে অভিষেক হয়। এই ছবিতে তিনি জেমস ক্যাগনির ছোট ভাইয়ের চরিত্রে অভিনয় করেন। ক্যাগনিই তাকে চলচ্চিত্রে নিয়ে আসেন। এই ছবিতে অভিনয়ের পর ওয়ার্নার ব্রসের সাথে চুক্তিবদ্ধ হন। ১৯৪৩ সালে সেনাবাহিনীতে যোগদানের পূর্বে তিনি ছয়টি চলচ্চিত্রে অভিনয় করেন; তন্মধ্যে রয়েছে হামফ্রি বোগার্টের সাথে হাই সিয়েরা (১৯৪১), এই ছবিতে তিনি গ্যাংস্টার রেড চরিত্রে অভিনয় করেন। ১৯৪২ সালে রোনাল্ড রেগন ও এরল ফ্লিনের সাথে ওয়ার্নার ব্রসের ডেসপারেট জার্নি ছবিতে অভিনয় করেন। এতে নাৎসি জার্মানিতে তিনজন যুদ্ধবন্দীর স্বাধীনতা অর্জনের লক্ষ্যে সংগ্রামের কাহিনি চিত্রিত হয়েছে। দ্বিতীয় বিশ্বযুদ্ধ চলাকালীন ১৯৪৩ থেকে ১৯৪৫ সাল পর্যন্ত তিনি মার্কিন যুক্তরাষ্ট্রের সেনা বিমান বাহিনীতে কর্মরত ছিলেন এবং বিমান প্রশিক্ষণ চলচ্চিত্রে বর্ণনাকারী ও অভিনেতা হিসেবে কাজ করেন।
১৯৪৭ সালে কেনেডি ব্রডওয়ে মঞ্চে ফিরে যান এবং আর্থার মিলার রচিত নাটকে অভিনয় করেন। অল মাই সন্স নাটকে তিনি যুদ্ধফেরত এক ব্যক্তির চরিত্রে অভিনয় করেন, যিনি ফিরে এসে দেখেন তার পিতা যুদ্ধের সুবিধাভোগীদের একজন। ১৯৪৯ সালে তিনি মিলারের ডেথ অব আ সেলসম্যান নাটকে বিফ চরিত্রে অভিনয় করেন। নাটকটির উদ্বোধনী মঞ্চায়ন হয় নিউ ইয়র্কের মরস্কো থিয়েটারে। এই কাজের জন্য তিনি ব্যাপক সমাদৃত হন এবং শ্রেষ্ঠ চরিত্রাভিনেতা বিভাগে টনি পুরস্কার অর্জন করেন। পরবর্তী কালে তিনি মিলারের আরও দুটি নাটকে গুরুত্বপূর্ণ ভূমিকায় অভিনয় করেন, সেগুলো হল দ্য ক্রুসিবল (১৯৫৩)-এ জন প্রক্টর ও দ্য প্রাইস (১৯৬৭)-এ ওয়াল্টার ফ্রানৎস।
তিনি চ্যাম্পিয়ন (১৯৪৯), ব্রাইট ভিক্টরি (১৯৫১), ট্রায়াল (১৯৫৫), পেটন প্লেস (১৯৫৭) এবং সাম কেম রানিং (১৯৫৮) চলচ্চিত্রে অভিনয় করে পাঁচটি একাডেমি পুরস্কারের মনোনয়ন লাভ করেন এবং ট্রায়াল ছবিতে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি ১৯৫০-এর দশকে দ্য গ্লাস ম্যানেজারি (১৯৫০) ও পশ্চিমা ধাঁচের র‍্যাঞ্চো নটরিয়াস (১৯৫২) চলচ্চিত্রে অভিনয় করেন। তিনি অ্যান্টনি মানের পরিচালনায় ও জেমস স্টুয়ার্টের সাথে বেন্ড অব দ্য রিভার (১৯৫২) ও দ্য ম্যান ফ্রম লারামি (১৯৫৫) ছবিতে কাজ করে জনপ্রিয়তা লাভ করেন। তিনি পরবর্তী কালে এলমার গ্যান্ট্রি (১৯৬০) এবং লরেন্স অব অ্যারাবিয়া (১৯৬২) চলচ্চিত্রে অভিনয় করেন।
১৯৫৯ সালের ৫ই ফেব্রুয়ারি তাকে সিবিএসের অমনিবাস ধারাবাহিক ডিক পাওয়েল্‌স জেন গ্রে থিয়েটার-এর "মেক ইট লুক গুড" পর্বে দেখা যায়। এছাড়া তিনি ১৯৬০ সালে তিনি ব্রডওয়ে মঞ্চে লরন্স অলিভিয়ের সাথে বেকেট নাটকে অভিনয় করেন। ১৯৭৪ সালে তিনি এবিসির পুলিশ নাট্যধর্মী নাকিয়া ধারাবাহিকে শেরিফ স্যাম জেরিকো চরিত্রে অভিনয় করেন।
ব্যক্তিগত জীবন ও মৃত্যু
কেনেডি ১৯৩৮ সালের মার্চ মাসে নিউ ইয়র্ক সিটিতে অভিনেত্রী ম্যারি শেফ্রির সাথে বিবাহ বন্ধনে আবদ্ধ হন। তার দুই সন্তান - টেরেন্স ১৯৪৩ সালে ও লরি ১৯৪৫ সালে জন্মগ্রহণ করে। তার স্ত্রী ১৯৭৫ সালে মারা যান।
কেনেডি শেষ জীবনে থায়রয়েড ক্যান্সার ও চোখের রোগে ভুগছিলেন। তিনি বেশির ভাগ সময় জর্জিয়ার স্যাভানায় লোকচক্ষুর অন্তরালে বসবাস করতেন। ১৯৯০ সালের ৫ই জানুয়ারি তিনি কানেটিকাটের ব্র্যানফোর্ডে মস্তিকের টিউমারে আক্রান্ত হয়ে মৃত্যুবরণ করেন। তাকে কানাডার নোভা স্কটিয়ার লেকুইলে তার বাড়ির পাশে উডলন সমাধিতে তার স্ত্রীর পাশে সমাহিত করা হয়।
পাকিস্তানের আত্মসমর্পণের দলিল
thumb|right|250px|পাকিস্তান সেনাবাহিনীর জেনারেল [[আমির আবদুল্লাহ খান নিয়াজী, আত্মসমর্পণের দলিলে জেনারেল জগজিত সিং অরোরার সামনে স্বাক্ষর করছেন।]] পাকিস্তানের আত্মসমর্পণের দলিল ছিল ভারত, পাকিস্তান এবং বাংলাদেশের অস্থায়ী সরকারের মধ্যে একটি লিখিত চুক্তি যা ১৯৭১ সালের ১৬ই ডিসেম্বর সশস্ত্র বাহিনীর পূর্বাঞ্চলীয় কমান্ডের অধীনে ৯৩,০০০ পশ্চিম পাকিস্তানি সৈন্যের আত্মসমর্পণকে বুঝায়, যার ফলে ১৯৭১ সালে বাংলাদেশের স্বাধীনতা যুদ্ধ (তৎকালীন পূর্ব পাকিস্তান) এবং ভারত-পাকিস্তান যুদ্ধের সমাপ্তি ঘটে বাংলাদেশ রাষ্ট্র প্রতিষ্ঠা লাভ করে। এটি ছিল দ্বিতীয় বিশ্বযুদ্ধ শেষ হওয়ার পর থেকে কর্মী সংখ্যার দিক থেকে সবচেয়ে বড় আত্মসমর্পণ। বিজয় দিবস নামে পরিচিত এই অনুষ্ঠানটি বাংলাদেশে জাতীয় ছুটির দিন হিসেবে উদযাপিত হয়; এটি ভারতীয় সশস্ত্র বাহিনী দ্বারাও উদযাপন করা হয়। পাকিস্তান সেনাবাহিনীর আত্মসমর্পণের দলিলে ১৯৭১ সালের ১৬ ডিসেম্বর বাংলাদেশ সময় বিকাল ৪.৩১ মিনিটে ঢাকার রমনা রেস কোর্স ময়দানে জেনারেল আমির আবদুল্লাহ খান নিয়াজী সই করেন। আত্মসমর্পণের দলিলের নাম ছিল "INSTRUMENT OF SURRENDER"। এই ঘটনাকে ঢাকার পতন বলেও ডাকা হয়। যে টেবিলে পাকিস্তানের আত্মসমর্পণের দলিল স্বাক্ষরিত হয়েছিল তা ঢাকা ক্লাব থেকে সংগ্রহ করা হয়েছিল। এই টেবিলটি বাংলাদেশ জাতীয় জাদুঘরের ৩৭ সংখ্যক প্রদর্শনী কক্ষে সংরক্ষিত আছে।
আত্মসমর্পণ অনুষ্ঠান
১৬ ডিসেম্বর ১৯৭১ সালে পূর্ব পাকিস্তানের সামরিক আইন প্রশাসক লেফটেন্যান্ট জেনারেল আমির আবদুল্লাহ খান নিয়াজী, ভারতীয় ও বাংলাদেশী বাহিনীর যুগ্ম কমান্ডার লেফটেন্যান্ট জেনারেল জগজিৎ সিং অরোরার কাছে আত্মসমর্পণ করেন। বাংলাদেশ সেনাবাহিনীর উপ সেনাপ্রধান, এয়ার কমোডর এ কে খন্দকার আত্মসমর্পণে বাংলাদেশের অস্থায়ী সরকারের প্রতিনিধিত্ব করেছিলেন।
আন্তঃঔপনিবেশিক প্রতিযোগিতা
আন্তঃঔপনিবেশিক প্রতিযোগিতা বা আন্তঃঔপনিবেশিক টুর্নামেন্ট (Inter-Colonial Tournament) ওয়েস্ট ইন্ডিজের প্রধান প্রথম-শ্রেণীর ক্রিকেট প্রতিযোগিতা ছিল। দ্বিতীয় বিশ্বযুদ্ধের পূর্ব-পর্যন্ত এ ক্রিকেট প্রতিযোগিতা চলে।
অংশগ্রহণকারী দল
শুরুরদিকের প্রতিযোগিতাগুলোয় ব্রিটিশ গায়ানাকে মাঝে-মধ্যেই ডেমেরারা নামে ডাকা হতো। তবে, সাধারণ্যের সুবিধার্থে অত্র নিবন্ধে ব্রিটিশ গায়ানারূপে লিপিবদ্ধ করা হয়েছে।
এ প্রতিযোগিতাটি শৌখিন খেলোয়াড়দের জন্যে সীমাবদ্ধ। তবে, প্রায়শঃই অনেক শীর্ষস্থানীয় পেশাদার কৃষ্ণাঙ্গ ক্রিকেটার এ প্রতিযোগিতায় অংশ নিতেন।
ইতিহাস
১৮৯১ সালে বার্বাডোস, ব্রিটিশ গায়ানা ও ত্রিনিদাদের মধ্যকার একটি প্রতিযোগিতা হয়। প্রত্যেক দলই একে-অপরের বিপক্ষে খেলে ও পরবর্তীতে শীর্ষ দুই দলের মধ্যকার চূড়ান্ত খেলা অনুষ্ঠিত হতো। এ প্রতিযোগিতা চলাকালে সম্মানীয় অচার ওয়ার্নারের পরামর্শক্রমে তিনটি উপনিবেশের মধ্যকার নিয়মিতভাবে সিরিজ আকারে পর্যায়ক্রমে প্রত্যেক উপনিবেশে অনুষ্ঠিত হবার কথা জানানো হয়। ১৮৯৩ সালে পরবর্তী প্রতিযোগিতার আয়োজন করা হয়। কিন্তু, ব্রিটিশ গায়ানা এতে অংশ নেয়নি। বার্বাডোস দল আবারও বিজয়ী হয়। এ খেলাটি প্রতিযোগিতার প্রথম যথাযথ খেলা হিসেবে পরিগণিত হয়।
১৮৯৩ সালের খেলায় বিজয়ী হবার কারণে ১৮৯৫ সালের প্রতিযোগিতায় বার্বাডোস দল স্বয়ংক্রিয়ভাবে চূড়ান্ত খেলায় অংশ নেয়। অন্য দুই দলের মধ্যকার খেলার মাধ্যমে সিদ্ধান্ত গৃহীত হয় যে, কোন দল তাদের বিপক্ষে প্রতিদ্বন্দ্বিতায় অবতীর্ণ হবে। পরবর্তী প্রতিযোগিতাগুলোয়ও একই ধারা অব্যাহত থাকে।
দূরত্ব ও যাতায়াত খরচের কথা বিবেচনায় এনে জ্যামাইকা দল কোন সময়েই আন্তঃঔপনিবেশিক প্রতিযোগিতায় অংশ নেয়নি।
ফলাফল
১৮৯৩-৯৪ মৌসুমে ব্রিটিশ গায়ানা প্রতিযোগিতায় অংশগ্রহণ করেনি। ১৩শ আসরের খেলাটি অমিমাংসিত অবস্থায় ছিল। ত্রিনিদাদ বনাম বার্বাডোসের মধ্যকার চূড়ান্ত খেলাটি জাহাজে আরোহণের কারণে ড্র অবস্থায় বার্বাডোস দল চলে আসে।
শুরুতে প্রতি দুই বছর অন্তর প্রতিযোগিতা আয়োজন করা হয়। কিন্তু, ৮ম আসর থেকে বার্ষিকাকারে অনুষ্ঠিত হতে থাকে। তবে, বিভিন্ন কারণে বেশ কয়েক বছর খেলা হয়নি।
সার-সংক্ষেপ
২৭টি আনুষ্ঠানিক সিরিজে ত্রিনিদাদ ১১, বার্বাডোস ১০টি ও ব্রিটিশ গায়ানা ৫টি শিরোপা জয় করে। ১টি সিরিজ অসমাপ্ত থেকে যায়।
২৭টি চূড়ান্ত খেলায় ত্রিনিদাদ দল ২৪টি, বার্বাডোস ১৯টি ও ব্রিটিশ গায়ানা ১১টি প্রতিদ্বন্দ্বিতায় অবতীর্ণ হয়েছিল। ত্রিনিদাদ ও বার্বাডোসের মধ্যকার খেলায় ত্রিনিদাদ ১১ ও বার্বাডোস ৯টিতে জয় পায়। একটি খেলা ড্র হয়। ত্রিনিদাদ ও ব্রিটিশ গায়ানার মধ্যকার খেলায় ত্রিনিদাদ ১৩ ও ব্রিটিশ গায়ানা ৬টিতে জয় পায়। বার্বাডোস ও ব্রিটিশ গায়ানার মধ্যকার খেলায় ত্রিনিদাদ ৮ ও ব্রিটিশ গায়ানা ৫টিতে জয় পায়।
প্রাচীন মিশরীয় অন্ত্যেষ্টি লিপি
থাম্ব|ঃএগুলি ছিল নুটের শরীরের মধ্যে ও মধ্য দিয়ে সূর্যের রাত্রিকালীন যাত্রার প্রতীক। প্রাচীন মিশরীয় অন্ত্যেষ্টি লিপি হল প্রাচীন মিশরের ধর্মীয় নথির একটি সংকলন। পরলোকে কোনও ব্যক্তির আত্মাকে রক্ষণাবেক্ষণে সাহায্য করার উদ্দেশ্যে এই সাহিত্যের সৃষ্টি করা হয়েছিল। অন্ত্যেষ্টি লিপিগুলি যুগে যুগে বিবর্তিত হয়েছিল। পুরনো রাজ্যে পিরামিড লিপি থেকে শুরু করে মধ্য রাজ্যের শবাধার লিপি এবং বেশ কয়েকটি অন্য বই এই সাহিত্যের অন্তর্গত। তবে মিশরের সবচেয়ে বিখ্যাত অন্ত্যেষ্টি লিপি হল নতুন রাজ্য ও পরবর্তী সময়ের মৃতের বই।
পুরনো রাজ্যের পিরামিড লিপিগুলি প্রাথমিকভাবে শুধুমাত্র ফ্যারাওদের জন্য সংরক্ষিত ছিল। এই যুগের শেষ ভাগে সেগুলিকে রাজমহিষীদের সমাধিতেও খোদাই করা শুরু হয়। প্রথম অন্তর্বর্তী পর্যায় থেকে শবাধার লিপির আকারে অন্ত্যেষ্টি লিপিগুলি খোদাই শুরু হয় শবাধারগুলির গায়ে। এই শবাধার লিপিগুলিতে প্রাপ্ত মন্ত্রাবলির প্রায় অর্ধেক গৃহীত হয়েছিল পিরামিড লিপিগুলি থেকে। নতুন রাজ্যের সমসাময়িক অন্ত্যেষ্টি লিপিগুলি হল: মৃতের বই, আমদুআত, বারো গুহার মন্ত্র, দরজাসমূহের বই, পাতাললোকের বই, গুহাসমূহের বই, পৃথিবীর বই ও রে-র প্রার্থনা সংগীত। নতুন রাজ্যের শেষের দিকের একটি অন্ত্যেষ্টি লিপি হল আকাশের বই। আমারনা পর্যায়ের পরে অন্ত্যেষ্টি লিপির একটি নতুন গুচ্ছের ব্যবহার শুরু হয়। এগুলির কেন্দ্রে ছিলেন আকাশের দেবী নুট। এগুলি ছিল নুটের শরীরের মধ্যে ও মধ্য দিয়ে সূর্যের রাত্রিকালীন যাত্রার প্রতীক। মনে করা হত, তিনিই প্রতিদিন ভোরে নবযৌবনপ্রাপ্ত সূর্যের জন্ম দেন। চতুর্থ রামেসিসের সমাধির পর থেকে রাজকীয় সমাধিকক্ষের সিলিং-এ এই রকম দু’টি আকাশের বই পাশাপাশি খোদাই করা হত। এই পর্যায়ের অন্যান্য অন্ত্যেষ্টি লিপিগুলি হল: নুটের বই, দিনের বই, রাতের বই ও স্বর্গীয় গোরুর বই।
শেষ পর্যায়ের অন্ত্যেষ্টি লিপি হল শ্বাসপ্রশ্বাসের বই এবং টলেমীয় যুগের বইটি হল অতিক্রমণশীল অনন্তকালের বই।
সারি (ম্যাগাজিন)
সারি হল একটি দক্ষিণ আফ্রিকান মহিলাদের ম্যাগাজিন, যা আফ্রিকান ভাষায় লেখা। এটি মিডিয়া২৪ দ্বারা প্রকাশিত, এবং এটি মহিলাদের জন্য প্রাচীনতম প্রকাশনা, প্রথম ১৯৪৯ সালে সারি মারাইস শিরোনামে প্রকাশিত হয়েছিল।
কপিলা বাতস্যায়ন
কপিলা বাতস্যায়ন (कपिला वात्स्यायन) (জন্ম: ২৫শে ডিসেম্বর ১৯২৮) একজন ভারতীয় শাস্ত্রীয় নৃত্য, শিল্প, স্থাপত্য এবং শিল্প ইতিহাসের শীর্ষস্থানীয় পণ্ডিত এবং লেখিকা। এছাড়া তিনি ভারতীয় সংসদের সদস্য ছিলেন এবং একজন শীর্ষস্থানীয় আমলা ছিলেন। তিনি চিত্রকলা সম্পর্কিত 'ইন্দিরা গান্ধী জাতীয় কলা কেন্দ্রের' প্রতিষ্ঠাতা পরিচালক হিসাবেও কাজ করেছিলেন।
১৯৭০-এ কপিলা দেবী ভারতের সংগীত, নৃত্য ও নাটকের জাতীয় কেন্দ্র সংগীত নাটক আকাদেমি কর্তৃক সংগীত নাটক আকাদেমি বৃত্তি পেয়েছিলেন; এরপরে ১৯৯৫ সালে চারুকলার জন্য ভারতের জাতীয় অকাদেমি ললিত কলা একাডেমি দ্বারা বৃত্তি পেয়েছিলেন। ভারতের চিত্র ও চারুকলার ইতিহাসে তাঁর অবদানের জন্যে, ২০১১ সালে ভারতের দ্বিতীয় সর্ব্বোচ্চ অসামরিক পুরস্কার পদ্মবিভূষণ সম্মানে ভূষিত হয়েছিলেন তিনি।
ব্যক্তিগত জীবন
তিনি ১৯২৮ সালের ২৫শে ডিসেম্বর দিল্লিতে রামলাল এবং সত্যবতী মালিকের ঘরে জন্মগ্রহণ করেছিলেন । দিল্লি বিশ্ববিদ্যালয় থেকে ইংরেজি সাহিত্যে স্নাতকোত্তর অর্জন করার পরে, তিনি মিশিগান বিশ্ববিদ্যালয়ে, এ্যান আর্বর, থেকে দ্বিতীয় বার স্নাতকোত্তর এবং বেনারস হিন্দু বিশ্ববিদ্যালয়ের পিএইচডি ডিগ্রি অর্জন করেন।
কবি ও শিল্প সমালোচক কেশব মালিক ছিলেন তাঁর বড় ভাই। তিনি১৯৫৬ সালে বিখ্যাত হিন্দি লেখক সচ্চিদানন্দ বাতস্যায়ন (১৯১১-১৯৮৭) -এর সাথে বিবাহবন্ধনে আবদ্ধ হন এবং ১৯৬৯ সালে তাঁদের বিবাহবিচ্ছেদ ঘটে।
কর্মজীবন
'দ্য স্কোয়ার অ্যান্ড দ্য সার্কেল অফ ইন্ডিয়ান আর্টস' (১৯৯৭), 'ভারত: দ্য নাট্য শাস্ত্র (১৯৯৬)', এবং মাত্রালক্ষণম (১৯৮৮) সহ বহু বইয়ের লেখক কপিলা বাতস্যায়নহ
তিনি ২০০৬ সালে ভারতীয় সংসদের উচ্চকক্ষ রাজ্যসভার সদস্য হিসাবে মনোনীত হয়েছিলেন, যদিও পরবর্তীকালে ২০০৬ সালের মার্চ মাসে 'অফিস অফ প্রফিট' বিতর্কের পরে তিনি পদত্যাগ করেছিলেন । ২০০৭ সালের এপ্রিল মাসে, তিনি রাজ্যসভায় পুনর্নবীযুক্ত হন, এবং ২০১২ সালের ফেব্রুয়ারি অবধি সাংসদ পদে অধিষ্ঠিত ছিলেন ।
পুরস্কার ও সম্মাননা
১৯৭০ সালে বাতস্যায়ন সংগীত নাটক আকাদেমি দ্বারা সম্মানজনক বৃত্তি অর্জন করেছিলেন । একই বছরে তাঁকে জন ডি রকফেলার তৃতীয় তহবিল থেকে বৃত্তি দেওয়া হয়েছিল মার্কিন যুক্তরাষ্ট্র এবং ইন্দোনেশিয়ার সংস্কৃতি প্রতিষ্ঠানের একটি জরিপ করা এবং সমসাময়িক শিল্প বিকাশের জন্য। ১৯৭৫ সালে তিনি মর্যাদাপূর্ণ জওহরলাল নেহেরু বৃত্তি অর্জন করেন । ১৯৯২ সালে এশিয়ান কালচারাল কাউন্সিল তাকে অসামান্য পেশাদার সাফল্য, আন্তর্জাতিক বোঝাপড়া এবং ভারতে নৃত্য ও শিল্প ইতিহাসের গবেষণায় তার উল্লেখযোগ্য অবদানের জন্য জন ডি। রকফেলার তৃতীয় পুরষ্কারের দ্বারা সম্মানিত করে । ১৯৯৮ সালে, তিনি কংগ্রেস অন রিসার্চ ইন ডান্স (সিওআরডি) প্রদত্ত "আউটস্ট্যান্ডিং কন্ট্রিবিউশন টু ডান্স রিসার্চ" পুরস্কার পেয়েছিলেন । ২০০২ সালে, তিনি রাজীব গান্ধী জাতীয় সদ্ভাবনা পুরস্কার পেয়েছিলেন এবং ২০১১ সালে তিনি ভারত সরকার দ্বারা পদ্মবিভূষণ পুরস্কারে ভূষিত হন ।
সারিতা (ম্যাগাজিন)
সারিতা দিল্লি প্রেস গ্রুপ দ্বারা প্রকাশিত একটি পাক্ষিক হিন্দি ম্যাগাজিন। প্রথম প্রকাশিত হয় ১৯৪৫ সালে। ম্যাগাজিনটি নারীদের লক্ষ্য করে, এবং সামাজিক ও পারিবারিক পুনর্গঠনের আদর্শকে মূর্ত করে। ১৯৫০-এর দশকে এটি মাসিক ভিত্তিতে প্রকাশিত হয়েছিল।
আখানগর ইউনিয়ন
আখানগর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৮.০৭ কিমি২ (১৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,০০০ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি।
বিএএফ শাহীন কলেজ পাহাড়কাঞ্চনপুর
বিএএফ শাহীন কলেজ পাহাড়কাঞ্চনপুর বাংলাদেশ বিমান বাহিনী দ্বারা পরিচালিত বাংলাদেশের অন্যতম একটি শিক্ষাপ্রতিষ্ঠান। ১৫ জুলাই ১৯৯৭ খ্রিষ্টাব্দে "বিএএফ শাহীন স্কুল” বাংলা মাধ্যমে স্কুল হিসেবে যাত্রা শুরু করে।  ২০১২ -১৩ শিক্ষাবর্ষে বিএএফ শাহীন স্কুলকে উচ্চ মাধ্যমিক বিদ্যালয়ে উন্নীত করার উদ্দেশ্যে "বিএএফ শাহীন স্কুল এন্ড কলেজ পাহাড়কাঞ্চনপুর " নামকরণ করা হয়। বর্তমানে কলেজটি প্রাথমিক শিক্ষা অধিদপ্তর, মাধ্যমিক ও উচ্চ মাধ্যমিক শিক্ষা অধিদপ্তর, মাধ্যমিক উচ্চ মাধ্যমিক শিক্ষা বোর্ড ঢাকা এবং বাংলাদেশে বিমান বাহিনী শিক্ষা পরিদপ্তরের নিয়মানুযায়ী শিশু শ্রেণি হতে দ্বাদশ শ্রেণি পর্যন্ত শিক্ষাকার্যক্রম চালু রয়েছে।
ইতিহাস
বিএএফ শাহীন কলেজ পাহাড়কাঞ্চনপুর ১৫ জুলাই ১৯৯৭ খ্রিষ্টাব্দে বাংলা মাধ্যমের স্কুল হিসেবে যাত্রা শুরু করে। ২৩ মার্চ ২০০৩ তারিখে মাধ্যমিক ও উচ্চমাধ্যমিক শিক্ষাবোর্ড ময়মনসিংহ অঞ্চল হতে নিম্ন মাধ্যমিক শাখার প্রাথমিক পাঠদানের অনুমতি পায়। ২০ সেপ্টেম্বর ২০০৬ তারিখে মাধ্যমিক ও উচ্চ মাধ্যমিক শিক্ষাবোর্ড ঢাকা কর্তৃক নিম্নমাধ্যমিক শাখার অস্থায়ী স্বীকৃতি পায়। ২৭ মার্চ ২০০৭ তারিখে প্রাথমিক শিক্ষা অধিদপ্তর ঢাকা থেকে ৫ম শ্রেণি পর্যন্ত রেজিস্টেশন ভুক্ত হয়। ১৭ মে ২০০৭ তারিখে মাধ্যমিক ও উচ্চমাধ্যমিক শিক্ষাবোর্ড ঢাকা কর্তৃক ৯ম শ্রেণি পর্যন্ত পাঠদানের অনুমতি পায় এবং ১১ জানুয়ারি ২০১২তারিখে মাধ্যমিক শাখা স্বীকৃতি পায়। পরবর্তীতে ২০১২ -১৩ শিক্ষাবর্ষে বিএএফ শাহীন স্কুলকে উচ্চ মাধ্যমিকবিদ্যালয়ে উন্নীত করার উদ্দেশ্যে বিএএফ শাহীন স্কুল ও কলেজ পাহাড়কাঞ্চনপুর নামকরণ করা হয়। এরই ধারবাহিকতায় মাধ্যমিক ও উচ্চমাধ্যমিক শিক্ষাবোর্ড ঢাকা কর্তৃক ১২ জুলাই ২০১২ তারিখে (বিজ্ঞান ও ব্যবসায় শিক্ষা শাখায়) এবং ২২ এপ্রিল ২০১৪ তারিখে মানবিক শাখায় একাদশ শ্রেণিতে শিক্ষার্থী ভর্তির অনুমতি পায়। বর্তমানে কলেজটি প্রাথমিক শিক্ষা অধিদপ্তর, মাধ্যমিক ও উচ্চ মাধ্যমিক শিক্ষা অধিদপ্তর, মাধ্যমিক উচ্চ মাধ্যমিক শিক্ষা বোর্ড ঢাকা এবং বাংলাদেশে বিমান বাহিনী শিক্ষা পরিদপ্তরের নিয়মানুযায়ী শিশু শ্রেণি হতে দ্বাদশ শ্রেণি পর্যন্ত শিক্ষাকার্যক্রম চালু রয়েছে। এখানে সহপাঠ কার্যক্রমের অংশ হিসেবে আন্তঃশাহীন ক্রিকেট, হকি, ফুটবল, ডিবেট, কুইজ, প্রতিযোগিতাসহ আরও অন্যান্য সহকার্যক্রম চালু রয়েছে। এসএসসি পরীক্ষা ২০১৪ সালে সম্মিলিত মেধা তালিকায় টাংগাইল জেলায় ৫ম স্থান অধিকার করে।
অনুষদ
এখানে বাংলা বিভাগে পড়ানো হয়। প্রতিষ্ঠানের তিনটি অংশে বিভক্ত।
নবাবজাদা নসরুল্লাহ খান
নবাবজাদা নসরুল্লাহ খান ( ১৩ নভেম্বর ১৯১৬ - ২৭ সেপ্টেম্বর ২০০৩) ঔপনিবেশিক ভারত এবং পরবর্তীকালে পাকিস্তানের এক প্রবীণ রাজনৈতিক ব্যক্তিত্ব ছিলেন। তিনিই একমাত্র পাকিস্তানি যিনি বাংলাদেশ আওয়ামী লীগের নেতা ছিলেন।
প্রথম জীবন এবং পেশা
তিনি দক্ষিণ পাঞ্জাবের মুজাফফরগর জেলার খানগড় শহরে জন্মগ্রহণ করেছিলেন।
তিনি ১৯৩৩ সালে সৈয়দ আতা উল্লাহ শাহ বুখারী প্রতিষ্ঠার পরপরই মজলিস-ই-আহরার-ই-ইসলাম নামে একটি ধর্মীয় রাজনৈতিক দলের সাথে যুক্ত হয়ে তাঁর রাজনৈতিক জীবন শুরু করেছিলেন। ১৯৪৪ সালে তিনি সর্বভারতীয় মজলিস-ই-আহরার-ই-ইসলামের মহাসচিবেও নির্বাচিত হয়েছিলেন। এই দলটি ভারতীয় জাতীয়তাবাদী পদে অধিষ্ঠিত ছিল। নবাবজাদা নসরুল্লাহ খান, ভারতীয় জাতীয় কংগ্রেস এবং মজলিস-এ-আহরার-উল-ইসলামের সাথে সম্পর্কযুক্ত পটভূমি থেকে আগত মুসলিম লীগ এবং ভারত বিভাগের দাবিতে বিরোধিতা করেছিলেন । তবে ১৯৪। সালে তিনি ভারত বিভাজন ও পাকিস্তান সৃষ্টি হওয়ার পরে নিখিল ভারত মুসলিম লীগে যোগ দিয়েছিলেন। ১৯৫২ সালের সাধারণ নির্বাচনে তিনি পাঞ্জাব প্রাদেশিক পরিষদের একটি আসন এবং ১৯৬২ সালের সাধারণ নির্বাচনে পাকিস্তানের জাতীয় পরিষদের আসন লাভ করেছিলেন। ১৯৬৪ সালে তিনি রাষ্ট্রপতি আইয়ুব খানের বিরুদ্ধে নির্বাচনে ফাতেমা জিন্নাহকে সমর্থন করেছিলেন। ১৯৬৬ সালে তিনি পূর্ব পাকিস্তানে বেশিরভাগ সক্রিয় আওয়ামী লীগ দলের সভাপতির দায়িত্ব পালন করেছিলেন। তিনি সামরিক একনায়ক রাষ্ট্রপতি আইয়ুব খানকে ক্ষমতা থেকে সরিয়ে দিতে বিরোধী জোট ডেমোক্র্যাটিক অ্যাকশন কমিটি গঠনে সহায়তা করেছিলেন।  ১৯৯৩ সালে তিনি আবার পাকিস্তানের জাতীয় পরিষদে নির্বাচিত হন। তাঁকে কাশ্মীর কমিটির সভাপতিও করা হয়েছিল।  মৃত্যুর ঠিক আগে, তিনি জেনারেল পারভেজ মোশাররফের বিরুদ্ধে পাকিস্তানে গণতন্ত্র পুনরুদ্ধারের জন্য কাজ করে জোটের পুনর্গঠন গণতন্ত্রের (এআরডি) চেয়ারম্যান ছিলেন।
মৃত্যু এবং উত্তরাধিকার
২০০৩ সালের ২৭ সেপ্টেম্বর হার্ট অ্যাটাকের পরে ইসলামাবাদের একটি হাসপাতালে ভর্তি হয়ে তিনি মারা যান। তাঁর বয়স ছিল ৮৬ বছর। তাকে সমাহিত করা হয় খানগড়, মুজাফ্ফারগড়, পাঞ্জাব, পাকিস্তানে। তাঁর জীবিত ছেলে মেয়ের মধ্যে পাঁচ ছেলে ও চার মেয়ে রয়েছে।
তাঁর সম্পর্কে পাকিস্তানি ইংরেজী ভাষার একটি বড় সংবাদপত্রে মন্তব্য করা হয়েছে, "তাঁর হুক্কা, অন্ধকার আছকান এবং স্বতন্ত্র ক্যাপের জন্য খ্যাত, নবাবজাদা নসরুল্লাহ খান তার সমস্ত জীবন স্বৈরশাসক, সামরিক পাশাপাশি বেসামরিকদের বিরুদ্ধে লড়াইয়ে কাটিয়েছিলেন এবং সংসদীয় গণতন্ত্রকে শক্তিশালী করার জন্য সংগ্রাম করেছিলেন, বিরক্ত করছেন সমস্ত সরকারকে টার্গেট করার জন্য কীভাবে তিনি ইতিহাসে নামবেন। "
নবাবজাদা নসরুল্লাহ খানের পক্ষে তাঁর বক্তৃতায় পাকিস্তানের ডন (সংবাদপত্র) তাঁকে 'ক্রুসেডিং ডেমোক্র্যাট' বলে অভিহিত করেছিলেন।
আর একটি বড় ইংরেজী ভাষার সংবাদপত্র দ্য নেশন (পাকিস্তান) এর সম্পাদকীয়তে তাকে মৃতব্যক্তি বলে চালিয়েছিল - শিরোনাম ছিল 'একজন প্রবীণীর মৃত্যু' (Death of a veteran) ।
মৌলানা আবুল কালাম আজাদ মেট্রো স্টেশন
মৌলানা আবুল কালাম আজাদ মেট্রো স্টেশন বা দমদম ক্যান্টনমেন্ট মেট্রো স্টেশন হল কলকাতা মেট্রোর লাইন ৪ বা হলুদ লাইনের একটি স্টেশন। স্টেশনটি কলকাতার উপকণ্ঠে দমদম শহরের সুভাষ নগরে দমদম ক্যান্টনমেন্ট রেলওয়ে স্টেশনের পশ্চিম পার্শ্বে উত্তোলিত ভাবে অবস্থিত।
বাউরি (দ্ব্যর্থতা নিরসন)
বাউরি একটি উপাধি বা উপাধি। এই উপাধি সহ বেশিরভাগ লোক বাংলাদেশ এবং পশ্চিমবঙ্গ এ বাস করে। এছাড়াও ভারতের বিভিন্ন অঞ্চলে বাউরি উপাধির মানুষ বসবাস করে। বাউরি উপাধির কয়েকজন উল্লেখযোগ্য ব্যক্তি হলেন:
মৌলানা আবুল কালাম আজাদ মেট্রো স্টেশন
স্টেশনটি রেল বিকাশ নিগম লিমিটেডের তত্বাবধানে নির্মিত হচ্ছে। অনুমান করা হচ্ছে, যে স্টেশনটি ২০২৩ সালের অক্টোবর মাসে চালু হবে। স্টেশনটির দুটি ট্র্যাক ও দুটি পার্শ্ব প্ল্যাটফর্ম রয়েছে।
স্টেশনটিকে প্রথমে "দমদম ক্যান্টনমেন্ট মেট্রো স্টেশন" হিসেবে ভাবা হয়েছিল। পশ্চিমবঙ্গ সরকার ২০২১ সালের জানুয়ারি মাসে "দমদম ক্যান্টনমেন্ট" সহ লাইন ৪ বা হলুদ লাইনের মোট ৭ টি স্টেশনের নাম পরিবর্তন করেছিল। স্টেশনের নাম "দমদম ক্যান্টনমেন্ট মেট্রো স্টেশন" থেকে পরিবর্তন করে "মৌলানা আবদুল কালাম আজাদ মেট্রো স্টেশন" করা হয়।
এই স্টেশনটি কলকাতা মেট্রোর লাইন ৪-এর নোয়াপড়া থেকে বিমানবন্দর পর্যন্ত ৬.২৪৯ কিলোমিটার (৩.৮৮৩ মা) দীর্ঘ প্রথম বিভাগে অংশ হিসাবে নির্মাণ করা হচ্ছে।
অবস্থান
এই স্টেশনটি দমদম ক্যান্টনমেন্ট রেলওয়ে স্টেশনের পশ্চিম পার্শ্বে অবস্থিত। স্টেশনের মূল উত্তোলিত কাঠামোর পূর্ব পার্শ্বে দমদম ক্যান্টনমেন্ট রেলওয়ে স্টেশনের ৩ নং প্ল্যাটফর্ম ও পশ্চিম পার্শ্বে মেট্রো স্টেশনের সংযোগ সড়ক রয়েছে। এটি ভৌগোলিকভাবে ২২.৬৩৮০৫২° উত্তর অক্ষাংশ ও ৮৮.৪১২৩৪৫° পূর্ব দ্রাঘিমাংশে অবস্থান করছে। স্টেশনটির পূর্ববর্তী স্টেশন হল ২.৮১৫ কিলোমিটার দূরে অবস্থিত নোয়াপাড়া মেট্রো স্টেশন এবং পরবর্তী স্টেশন হল ২.৩১০ কিলোমিটার দূরে অবস্থিত যশোর রোড মেট্রো স্টেশন।
স্টেশন বিন্যাস
এটি ত্রি-স্তরে বিন্যস্ত একটি স্টেশন, ভূমি স্তরে প্রবেশ/প্রস্থান পথ সংযুক্ত রয়েছে। দ্বিতীয় বা মধ্যবর্তী স্তরটি প্রথম ও তৃতীয় স্তরকে সংযুক্ত করে। তৃতীয় স্তরে দুটি পার্শ্ব প্ল্যাটফর্ম ও দুটি রেল ট্র্যাক রয়েছে। স্টেশনের পূর্ব পার্শ্ব বা ১ নং প্ল্যাটফর্মটি নোয়াপাড়াগামী রেল ট্র্যাকে পরিষেবা প্রদান করবে। পশ্চিম পার্শ্ব বা ২ নং প্ল্যাটফর্মটি বিপরীতমুখী, অর্থাৎ যশোর রোডগামী রেল ট্র্যাকে পরিষেবা প্রদান করবে। প্ল্যাটফর্ম দুটির মধ্যে যাত্রী বিনিময় দ্বিতীয় বা মধ্যবর্তী স্তরের মধ্যমে সম্পন্ন হয়। স্টেশনের প্ল্যাটফর্ম দুটি লাইন ৪-এর অন্যান্য স্টেশনের প্ল্যাটফর্মের মত ১৮০ মিটার দীর্ঘ। স্টেশনের উত্তর প্রান্ত থেকে উত্তোলিত সেতুর মাধ্যমে দুটি রেল ট্র্যাক বিশিষ্ট রেলপথ বিমানবন্দর (বারাসাত পর্যন্ত প্রস্তাবিত) পর্যন্ত প্রসারিত। একই ভাবে, স্টেশনের দক্ষিণ প্রান্ত থেকে উত্তোলিত সেতুর মাধ্যমে দুটি রেল ট্র্যাক বিশিষ্ট রেলপথ নোয়াপাড়া পর্যন্ত প্রসারিত।
নকশা
থাম্ব|ডান|দমদম ক্যান্টনমেন্ট মেট্রো স্টেশনের ছাউনি। স্টেশন ভবনটি কংক্রিট স্তম্ভের মাধ্যমে দমদম ক্যান্টনমেন্ট রেলওয়ে স্টেশনের পশ্চিম পার্শ্বে দাঁড়িয়ে রয়েছে। স্টেশন ভবনকে স্তম্ভগুলি ৪ টি সারিতে স্থাপিত হয়েছে, এছাড়াও স্টেশনের মধ্যকার উত্তোলিত রেলপথকে অতিরিক্ত এক সারি অধিক চওড়া স্তম্ভের মধ্যমে ধরে রাখা হয়েছে। উত্তোলিত রেলপথকে ধরে রাখা চওড়া স্তম্ভের দুই পাশে দুই সারি করে স্টেশন ভবনের মোট ৪ সারি স্তম্ভ রয়েছে। ২য় উত্তোলিত স্তরের প্ল্যাটফর্ম দুটি টিনের ছাউনি দ্বারা আচ্ছাদিত। টিনের ছাউনিটি ইস্পাত দ্বারা নির্মিত রিভেট গার্ডার সঠিক স্থানে ধরে রেখেছে। প্রতিটি গার্ডার নিজেদের মধ্যে ইস্পাতের বিম দ্বারা পরস্পরের সঙ্গে দৃঢ়ভাবে যুক্ত আছে। এছাড়াও, দুটি ইস্পাত গার্ডারের মাঝে ক্রস বিম রয়েছে। ইস্পাতের গার্ডারগুলিকে প্ল্যাটফর্মের বাহিরের দিকের প্রান্ত বরাবর কংক্রিট স্তম্ভের মাধ্যমে সমর্থন করে ধরে রাখা হয়েছে। ছাউনিটি খিলান আকৃতির। ছাউনির মাঝে উত্তর-দক্ষিণ বরাবর স্বচ্ছ ফাইবার সিট স্থাপন করা হয়েছে, ফলে সহজেই সূর্যালোক স্টেশনের দ্বিতীয় উত্তোলিত স্তরে প্রবেশ করে ও প্ল্যাটফর্ম সহ দ্বিতীয় উত্তোলিত স্তরকে আলোকিত রাখে।